
	  РЕПУБЛИКА БЪЛГАРИЯ

  Министерство на образованието и науката

  Регионално управление на образованието –Русе

ИЗДАВАНЕ НА СЛУЖЕБНА БЕЛЕЖКА ЗА ПРИЗНАВАНЕ НА ЗАВЪРШЕН IV КЛАС ЗА ЦЕЛИТЕ НА КАНДИДАТСТВАНЕТО В V КЛАС НА МЕСТА, ОПРЕДЕЛЕНИ С ДЪРЖАВНИЯ ПЛАН-ПРИЕМ -уникалeн идентификатор съгласно Регистъра на услугите № 2875 в административния регистър
І. ПРАВНО ОСНОВАНИЕ:
Наредба №11 от 01.09.2016 г. за оценяване на резултатите от обучението на учениците. 
ІI. ЗАЯВИТЕЛ:
Заявител по настоящата услуга може да бъде лице – родител (настойник, попечител, представител на непридружените малолетни и непълнолетни лица, търсещи или получили международна закрила) на ученик, завършил IV клас в училище на чужда държава или от училище в системата на Европейските училища, желаещ да кандидатства в V клас на места, определени с държавния план-прием. 
Документите се подават в РУО по избор.
ІIІ. НЕОБХОДИМИ ДОКУМЕНТИ: 
1. Заявление по образец (може да бъде изтеглено от интернет страницата на РУО, както и да бъде получено на място в Звеното за административно обслужване на РУО – Русе), в което се вписват личните данни на лицето, чиито документи се внасят за издаване на служебна бележка, личните данни на подателя, както и адрес на получателя, в случай че заявителят желае получаване на документите по пощата. 
2. Документ за предплащане на цената за пощенската услуга (в случай, че потребителят е заявил получаване на документите в чужбина с международна препоръчана пощенска пратка или с международна куриерска услуга). 
3. Документ за завършен IV клас в оригинал или копие, заверено от нотариус или от училището, издало документа. 
4. Документ, в който се посочва какви права дава документът по т. 3 за продължаване на образованието, в случаите, когато това не е посочено в документа по т. 3 в оригинал или копие, заверено от нотариус или от училището, издало документа. 
5. Документите по т. 3 и т. 4 се представят преведени на български език от заклет преводач. 
6. Нотариално заверено пълномощно в оригинал (когато документите се подават от упълномощено лице). В случай че упълномощеното лице желае да приложи към документите копие на нотариално завереното пълномощно, следва да представи оригиналът на същото за сверка. 
IV. ПРОЦЕДУРА ПО ПРЕДОСТАВЯНЕ НА АДМИНИСТРАТИВНАТА УСЛУГА
Заявлението за извършване на услугата се подава писмено или устно. 
Устните заявления се приемат след съставянето на протокол за приемането им и се регистрират в РУО – Русе. Писмените заявления се приемат и се регистрират в РУО – Русе.
Заявителят подава необходимите за издаване на уверението документи: 
- в Звеното за административно обслужване на Регионалното управление на образованието, което се намира на адрес: Русе 7000, ул. „Църковна независимост“ №18, ет. 7, стая №3. Приемно време: от 09.00 до 17.30 ч. Телефони: 082/83 45 33; 083/83 45 32
- по пощата. 
Образец на заявлението може да получите на място в Звеното за административно обслужване на РУО или да изтеглите от интернет страницата на РУО – Русе. 
Подадените документи се разглеждат от експертната комисия към РУО – Русе , назначена със заповед на министъра на образованието и науката. Комисията уведомява писмено лицата, чийто документите не отговарят на изискванията.

Служебната бележка се получава: 
1. В Звеното за административно обслужване на РУО – Русе от заявилия административната услуга срещу представяне на документ за самоличност, полагане на подпис и изписване на имената на получателя; 
2. По пощата чрез лицензиран пощенски оператор, като вътрешна куриерска пратка – при изрично изразено желание на лицето за получаване на документите по пощата и заплащане на пощенските разходи за негова сметка, отразено в заявлението. Заплащането на пощенските разходи се извършва при получаване на документите; 
3. По пощата с международна препоръчана пощенска пратка с известие за доставяне – при изрично изразено желание на лицето за получаване на документите с международна препоръчана пощенска пратка и предплащане на цената за пощенската услуга, отразено в заявлението; 
4. По пощата с международна куриерска услуга – при изрично изразено желание на лицето за получаване на документите с международна куриерска услуга и предплащане на цената за куриерската услуга, отразено в заявлението.

Предплащането на цената на пощенската услуга може да се извърши по банков път по банковата сметка на РУО – Русе:
- по банков път на сметка на РУО – Русе в Обединена българска банка - BG65UBBS80023106113106 
Заявителят представя документа за платена цена на международната пощенска/куриерска услуга, като в основанието за плащане се изписва: 
- при международна препоръчана пощенска пратка – текст „предплащане на цена за пощенска услуга с международна препоръчана пощенска пратка“; 
- при международна куриерска услуга – текст „предплащане на цена за международна куриерска услуга“; 
- имената на получателя на документите; 
- имената на титуляря на документите. 
При заявено желание за получаване на документи с международна препоръчана пощенска пратка/международна куриерска услуга е необходимо адресът на получателя, който се посочва в заявлението, да се изпише с латински букви и арабски цифри. 

При заявено желание за получаване на документи с международна препоръчана пощенска пратка/международна куриерска услуга е необходимо адресът на получателя, който се посочва в заявлението, да се изпише с латински букви и арабски цифри.

V. СРОК ЗА ИЗВЪРШВАНЕ НА УСЛУГАТА
Срокът за издаване на служебната бележка е до един месец, считан от датата на представяне на документите.
VI. СРОК НА ДЕЙСТВИЕ 
Безсрочно. 
VII. ЗАПЛАЩАНЕ НА УСЛУГАТА. 
Услугата не се заплаща.

